ddrg/super_eurlex huggingface dataset:
(30)

I betragtning af disse erklæringer og under hensyntagen til sagens omstændigheder mener Kommissionen derfor, at et krav om tilbagebetaling af støtten ikke kan anses for at være i strid med et generelt princip i fællesskabsretten. I overensstemmelse med artikel 14, stk. 1, i forordning (EF) nr. 659/1999 mener Kommissionen således, at Det Forenede Kongerige skal træffe alle nødvendige foranstaltninger til at søge støtten tilbagebetalt fra støttemodtagerne under ordningen (uanset de foranstaltninger, der allerede er truffet), dog ikke i sager, der falder ind under anvendelsesområdet for Kommissionens forordning (EF) nr. 875/2007 af 24. juli 2007 om anvendelse af EF-traktatens artikel 87 og 88 på de minimis-støtte i fiskerisektoren og om ændring af forordning (EF) nr. 1860/2004 (13).
(7)

Fra den 13. august 1993 til den 15. december 2004 blev der tildelt støtte under foranstaltningen til Shetland Fish Products Limited, som er en virksomhed, der producerer fiskemel og fiskeolie, der ikke er bestemt til konsum. Der blev ydet følgende tilskud til virksomheden: a) den 13. august 1997 blev der ydet et tilskud på 24 800 GBP til indkøb af en Alfa Laval-separator, som bruges til at udvinde fiskeolie fra det kogte pressevand b) den 3. september 1998 blev der ydet et tilskud på 1 592 GBP til nye facader på en del af fabriksbygningen; dette arbejde blev udført som en del af forbedringerne af fabrikken, således at den kunne leve op til kravene om luftforurening c) den 7. januar 1999 blev der ydet et tilskud på 3 600 GBP til indkøb af en ny doseringssnegl til fabrikkens fiskeopbevaringstanke d) den 25. februar 1999 blev der ydet et tilskud på 9 479 GBP til installering af et nyt afvandingssystem, der reducerer mængden af overskydende vand i fiskeopbevaringstankene e) den 10. december 1999 blev der ydet et tilskud på 19 480 GBP til udskiftning af dekantere på fabrikken, således at produktionen og effektiviteten kunne forbedres f) den 19. januar 2001 blev der ydet et tilskud på 14 949,86 GBP til installering af et lyndampsystem til forbedring af energiudnyttelsen på fabrikken og i produktionen j) den 15. december 2004 blev der ydet et tilskud på 19 700 GBP til indkøb af en fiskelossekran, således at fabrikken kunne losse større fartøjer, forbedre driftsikkerheden og få flere reservedele til rådighed.
(173)

Hvad angår den første bemærkning, skal det straks fastslås, at salgsselskaber ønsker at nå en målgruppe, når de reklamerer for deres produkter. Seere uden for målgruppen er irrelevante. Et af kriterierne for at købe reklametid er muligheden for at vælge seermålgruppe. Hvis reklamepladsen ikke er selektiv, dvs. der er meget såkaldt »spild« (reklamerne når forbrugere uden for målgruppen), bliver den mindre interessant. Da de reklamer, STER sælger, har lav selektivitet — tiltrækker en bred gruppe seere — er det ifølge de nederlandske myndigheder faktisk svært for STER at opretholde sine reklamepriser. For det andet har GRP 13+ mindre betydning end GRP 20-49. Oplysningerne i tabel 5 viser den relativt lave betydning af GRP 13+ (fortrolige oplysninger) og viser klart, at GRP 13+ ikke er afgørende ved en prissammenligning. Som de nederlandske myndigheder har anført, er GRP 20-49 meget mere relevant. Det forhold, at prisen for GRP 13+ er lavere hos STER beviser ikke som sådan, at der er tale om et generelt prisunderbud fra public service-radio/tv-selskabernes side.
(67)

I punkt 45 af rammebestemmelserne er følgende anført: »For at begrænse støttens konkurrencefordrejende virkninger må den ikke ydes i en form eller være af en størrelse, som giver virksomheden et likviditetsoverskud«. Kommissionen bemærker, at virksomheden atter giver fortjeneste. Dens rentabilitet er imidlertid truet af omfanget af den umiddelbart forfaldne gæld. I denne sammenhæng er den omstændighed, at støtten blev tildelt som lån, medvirkende til at sikre, at den begrænses til et minimum. Dette skyldes, at lånet giver BB de midler, virksomheden umiddelbart har brug for til forfaldne betalinger på sin gæld. Samtidig vil BB være forpligtet til senere at tilbagebetale dette lån. Dette vil være muligt takket være regelmæssige indtægter, og det vil sikre, at virksomheden ikke får et likviditetsoverskud i henhold til rammebestemmelserne.
(36)

Kommissionen baserer sin konklusion på det forhold, at i modsætning til de støtteforanstaltninger, der er omfattet af beslutning 2003/612/EF og 2006/226/EF, er den pågældende ordning etableret som en normal støtteordning og vedrører direkte tilskud til fiskere, ydet direkte af Shetland Islands Council. Desuden viser de særlige omstændigheder i denne sag tydeligt, at myndighederne i Det Forenede Kongerige selv mente, at statsstøttereglerne fandt anvendelse, idet de løbende medtog udgifterne under ordningen i de årlige britiske statsstøtterapporter, som blev forelagt for Kommissionen i overensstemmelse med fællesskabsforpligtelserne. Som svar på en række spørgsmål fra Kommissionen anførte Det Forenede Kongerige rent faktisk i sit brev af 10. december 2004, at »betalinger under ordningen er i mange år medtaget i den årlige statsstøtteoversigt og som krævet indberettet til Kommissionen en gang om året«, og i sit brev af 6. april 2005, at »mine myndigheder har igennem mange år handlet i god tro og ud fra den overbevisning, at ordningerne var i overensstemmelse med retningslinjerne for statsstøtte«.
Kommissionen bemærker dog, at det fremgår af retspraksis ved Fællesskabets retsinstanser, at »den omstændighed, at en offentlig virksomhed allerede har foretaget kapitalindskud, der betegnes som »støtte«, i sit datterselskab, ikke i sig selv udelukker muligheden af, at et senere kapitalindskud kan betragtes som en investering, der opfylder kriteriet med den private investor, der virker under markedsøkonomiske vilkår. Retten finder dog, at det i en sag som den foreliggende, som vedrører tre kapitalindskud foretaget af samme investor i en toårig periode, og hvoraf de to første ikke har givet noget afkast, tilkommer Kommissionen at undersøge, om det er rimeligt at udskille det tredje indskud fra de to første og betragte det som en selvstændig investering, som opfylder kriteriet med den private investor.

Retten finder, at der blandt de elementer, der har relevans for bedømmelsen af, om det er rimeligt at udskille det tredje kapitalindskud fra de to første og betragte det som en selvstændig investering, der opfylder kriteriet med den private investor, kan nævnes bl.a. den tidsmæssige rækkefølge af kapitalindskuddene, disses formål samt datterselskabets situation på det tidspunkt, hvor beslutningerne om de enkelte indskud blev truffet« (13).
Kommissionen erkender, at akkorden ikke udgør statsstøtte, da den opfylder kravet om, at kreditorerne skal være private, og fordi den består i henstand med betalingerne, hvilket er mere fordelagtigt for kreditorerne end likvidation af HCM. Det følger af retspraksis, at en offentligretlig kreditor kan afveje fordelene ved at modtage den sum, der tilbydes i henhold til en omstruktureringsaftale, eller den sum, kreditor modtager ved likvidation af virksomheden. Der kan derfor ikke være tale om nogen fordel, og derfor ikke om statsstøtte, hvis omstruktureringen giver et mere indbringende resultat end likvidationen (6). Polen fremlagde en undersøgelse, der viste, at selv hvis betalingshenstanden medfører tab, når den beregnes i nutidig nettoværdi, vil et sådant tab stadig stille offentligretlige kreditorer bedre end i tilfælde af likvidation. Takket være akkorden vil kreditorer kunne hjemhente i gennemsnit 75,7 % af deres fordringer, og de mindre begunstigede fordringshavere vil kunne modtage 72,9 %, hvilket stadig er mere end, hvad de ville kunne hjemhente ved en likvidation, som i henhold til undersøgelsen ville kunne give 64,8 %. Desuden finder Kommissionen ikke, at der er belæg for at hævde, at offentligretlige kreditorer har fået en mindre favorabel behandling end de private kreditorer, idet kreditorer af samme kategori blev behandlet ens.
(4)

Ved brev af 12. marts 2007 informerede Belgien Kommissionen om, at den anmeldte foranstaltning var ved at blive trukket tilbage. I dette brev bekræftede Belgien, at der ikke var blevet udbetalt støtte.
(3)

Ved brev af 13. marts 2006 meddelte Spanien Kommissionen, at landet trak den pågældende anmeldelse tilbage. Som svar på et nyt spørgsmål fra Kommissionen bekræftede Spanien ved brev af 5. maj 2006, at landet ikke havde godkendt nogen støtte.
(60)

Kommissionen bemærker i sin beslutning om at indlede proceduren, at den pågældende foranstaltning er en garanti i tilknytning til et lån ydet af en række banker til TVO. Kommissionen udelukkede i sin beslutning muligheden af, at der skulle foreligge en fordel for bankerne. Denne vurdering bestrides ikke af de parter, der har fremsat bemærkninger til Kommissionen inden for rammerne af proceduren. I nærværende beslutning vil Kommissionen derfor begrænse sig til at efterprøve, hvorvidt der foreligger en fordel for låntageren TVO og dennes leverandør, AREVA NP. Vedrørende sidstnævnte anføres det i beslutningen om at indlede proceduren, at det på daværende tidspunkt ikke kunne udelukkes, at Frankrig havde betinget sin garanti til TVO med indgåelse af en kontrakt med AREVA NP. Hvis dette skulle være tilfældet, giver Frankrig en fordel til TVO på betingelse af, at AREVA NP udvælges som leverandør. Sidstnævnte vil derfor også drage fordel af foranstaltningen. Det følger heraf, at det forhold, at der foreligger en fordel for TVO, er en nødvendig forudsætning for forekomsten af en fordel for AREVA NP. Kommissionen vil derfor i nærværende beslutning først efterprøve, om der foreligger en fordel for TVO.
(3)

Ved brev af 1. marts 2007 til Kommissionen meddelte Monsanto Europe S.A., under henvisning til at Syngenta Seeds S.A.S. har indgivet en ansøgning om tilladelse til markedsføring af GA21-majsprodukter, at man ophørte med at producere GA21-frø for flere år siden og ikke havde solgt frø siden 2005, og at virksomheden derfor ikke havde nogen interesse i at opretholde godkendelsen fra det tidspunkt, hvor godkendelsen til Syngenta træder i kraft.
(57)

I henhold til punkt 56 i rammebestemmelserne er betingelserne for tildeling af støtte mindre restriktive, når det gælder de nødvendige kompenserende modydelser på de områder, hvor der er ydet støtte. Ved analysen af omstruktureringsstøttens konsekvenser for markedet og for konkurrenterne har Kommissionen taget hensyn til den omstændighed, at Techmatrans er beliggende i et område, der henhold til EF-traktatens artikel 87, stk. 3, litra a), kan komme i betragtning til støtte.
(78)

Med hensyn til garantiens korte løbetid oplyste Østrig, at forbundsfinansministeren ville kunne forlænge garantiens løbetid i medfør af § 3, stk. 2, sidste punktum, i BAWAG-PSK-sikringsloven. Men det krævede forbundsregeringens godkendelse, og den skulle være enstemmig. En forlængelse afhang således af en politisk vurdering fra forbundsregeringens side. BAWAG-PSK kunne med henblik på forlængelse alene lægge et effektivt pres på Østrig, hvis forudsætningerne for at gøre brug af garantien var til stede. Det ville kræve, at der forelå en truende insolvens hos BAWAG-PSK. BAWAG-PSK ville først skulle opfordre sine ejere til at betale og tvinge dem til at offentliggøre deres formueforhold. Dette ville være en stor forhindring for at gøre brug af garantien, således at garantien ikke kunne siges »de facto« at have »ubestemt løbetid«. Også økonomisk kunne man ikke gå ud fra, at garantien ville virke evigt. BAWAG-PSK havde desuden også i tilfælde af, at salget ikke kom i stand, en række muligheder for at dække sit kapitalbehov andre steder, når garantiens etårige frist udløb. For det første vil overskuddet i banken føre til en forbedring af kapitalbehovet. For det andet kan den mindske sit kapitalbehov ved at nedbringe sine risikoaktiver. For det tredje vil det være muligt at optage kapital fra tredjepart. I den umiddelbare krise under »Bank-Run« i maj 2006 var disse muligheder af tidsmæssige årsager ikke til rådighed. Hvis salget ikke havde fundet sted, ville banken have haft mulighed for at gå efter disse optioner.
(5)

Sikkerhedskravet til cigaretter bør fastsættes i henhold til artikel 4 i direktiv 2001/95/EF med det formål at anmode standardiseringsorganerne om at udarbejde en standard for nedsat antændelsestilbøjelighed for cigaretter, jf. proceduren i Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter (3), og for at gøre det muligt at offentliggøre referencen til den vedtagne standard i Den Europæiske Unions Tidende. Standardiseringsorganerne bør tage behørigt hensyn til ASTM-standard E2187-04.
(83)

En nærmere gennemgang af Eurostats data vedrørende import fra Japan bekræftede, at oplysningerne kun omfattede PVA, og at de derfor ikke var oppustede af dyrere varer. Desuden omfattede importen af PVA fra Japan, som allerede anført i klagen, visse begrænsede mængder PVA, som ikke var den samme vare, sandsynligvis med betydeligt højere enhedspriser. I den beregnede gennemsnitlige værdi for import fra Japan, baseret på statistiske data, kunne indvirkningen af prisen på disse andre former for PVA ikke neutraliseres, da disse data ikke sondrede mellem den samme vare og andre former for PVA. Ud fra de anslåede importmængder, baseret på oplysningerne i klagen, og den beregnede gennemsnitspris for den samlede PVA-import fra Japan i undersøgelsesperioden blev det dog konstateret, at det ville være meget usandsynligt, at udelukkelsen af PVA-varer, der ikke hører under varedefinitionen, ville resultere i en gennemsnitlig cif-pris, Fællesskabets grænse, på den samme vare, som underbød EF-erhvervsgrenens salgspriser i undersøgelsesperioden. Desuden kunne omkring 25 % af importen fra Japan i undersøgelsesperioden kontrolleres, og den vedrørte PVA-varer, der hørte under varedækningen. Salget foregik til forretningsmæssigt forbundne parter, dvs. til afregningspriser, og det blev konstateret, at priserne ved videresalg af disse varer til de første uafhængige kunder i Fællesskabet var i gennemsnit 8-10 % over de priser, som EF-erhvervsgrenen kunne opnå. Det blev derfor konkluderet og fastholdt, at intet tyder på, at PVA-importen fra Japan i undersøgelsesperioden har underbudt EF-erhvervsgrenens priser, og derfor anses importen ikke for at have bidraget til den skade, der er forvoldt EF-erhvervsgrenen.
4)

Delprogram for departementet Guadeloupe: a) Foranstaltning 4.1: tilrettelæggelse af et netværk for undersøgelser af bananfluer. b) Foranstaltning 4.2: styring af risikoen for indslæbning af skadegørere via turister. c) Foranstaltning 4.3: undersøgelse af mulighederne for integreret bekæmpelse af maniokmyrer. d) Foranstaltning 4.4: udvikling af et kompetencecenter for bekæmpelse af gnavere i by- og landområder.
(41)

Korn, sukkerroer, molasse og vin, der anvendes til fremstilling af biobrændstof som led i ordningen, falder ind under henholdsvis kapitel 10, kapitel 17.03 og kapitel 22.05 i listen i bilag I til traktaten, som er listen over produkter, der er omfattet af afsnit II om landbrug. Støtte til disse produkter er omfattet af EF's retningslinjer for statsstøtte i landbrugssektoren og er ikke omfattet af miljøbestemmelserne i medfør af punkt 7 i disse. I henhold til punkt 194 i EF-rammebestemmelserne for statsstøtte til landbrug og skovbrug for 2007-2013 (21), vil retningslinjerne for 2000 være gældende for de anmeldelser, der ikke er blevet behandlet den 1. januar 2007 (22). Afsnit 5.5.3 i retningslinjerne for landbrugsstøtte bestemmer, at Kommissionen i behørigt begrundede tilfælde, såsom støtte til udvikling af biobrændstoffer, også vil kunne godkende driftsstøtte, hvis det klart kan påvises, at det er nødvendigt for at opveje yderligere omkostninger, der skyldes anvendelsen af miljøvenlige input sammenlignet med konventionelle produktionsprocesser. Støtteelementet bør begrænses til at neutralisere virkningerne af meromkostningerne og bør kontrolleres med mellemrum, mindst hvert femte år. Da den omhandlede støtte kun vedrører biobrændstof, som uden støtte ikke vil være konkurrencedygtigt på markedet, og da støtten kontrolleres og justeres hvert år for at undgå overkompensation i forbindelse med biobrændstofproduktion, er den anmeldte støtteordning forenelig med disse betingelser.
(4)

Ifølge artikel 153 i traktaten om oprettelse af Det Europæiske Fællesskab skal Fællesskabet for at fremme forbrugernes interesser og sikre et højt forbrugerbeskyttelsesniveau bidrage til at beskytte forbrugernes sundhed, sikkerhed og økonomiske interesser og til at fremme deres ret til oplysning, uddannelse og til at organisere sig for at beskytte deres interesser.
(86)

Vedrørende det første punkt har de franske myndigheder forklaret, at skattefradraget for dem er det bedst egnede instrument for at opfylde det tilsigtede mål. De franske myndigheder har overvejet muligheden for at anmelde foranstaltningen på grundlag af Fællesskabets rammebestemmelser for statsstøtte til forskning, udvikling og innovation, som i øvrigt blev foreslået af ISFE, men gik bort fra denne tanke, navnlig fordi dette retsgrundlag ikke vil gøre det muligt at sammenkæde tilskuddet med de støtteberettigede videospils kulturelle indhold og sikre sig en vis mangfoldighed i udbuddet af videospil. Rammebestemmelserne ville heller ikke have gjort det muligt at give samme støtteniveau som skattefradraget. Kommissionen erkender, at dette skattefradrag som det er udformet faktisk gør det muligt at lede den statslige støtte over til spil med et kulturelt indhold, og at det således synes at være et velegnet instrument for at opfylde det tilsigtede kulturelle formål. Kommissionen understreger i øvrigt, at den allerede i tidligere beslutninger (24) har konkluderet, at andre foranstaltninger i form af skattefradrag er forenelige i medfør af traktatens artikel 87, stk. 3, litra d).
(12)

Det største problem ved den nuværende standard er, at man er afhængig af børnepaneltest for at fastslå, om en lighter rent faktisk er børnesikret. Selv om børnepaneltest har vist sig at være en pålidelig metode, ville det være hensigtsmæssigt at finde alternative metoder — som skal være mindst lige så effektive og pålidelige — til bestemmelse af lighteres børnesikring. Dertil kommer, at den eksisterende definition af lightere, som virker særlig tiltrækkende på børn (dvs. lightere, der kan henføres under kategorien gadgets), kan fortolkes på flere forskellige måder, hvilket kan føre til uensartet anvendelse af forbuddet mod sådanne lightere. Endelig skal en række andre spørgsmål tages op for at sikre, at standarden er fuldstændig dækkende og indeholder passende tekniske løsninger.
(4)

Artikel 38 i de meddelte udkast, der vedrører oplagring af affald, der testes for at fastslå dets klassificering og for at sikre, at det behandles korrekt, indeholder ikke den rigtige henvisning ifølge beslutning 2000/532/EF. Kommissionen har dog godkendt denne undtagelse, fordi det er nødvendigt at teste og analysere affaldet for at fastslå nogle affaldstypers karakteristika, herunder om det er farligt eller ikke. Den korrekte reference til affald kan således først anføres, og affaldet håndteres korrekt efter testen. Undtagelsen gælder ikke håndtering af affald, der er omfattet af en særskilt affaldstilladelse.
a)

Et overvågningsprogram skal have til formål at undersøge en population eller delpopulation af dyr og dens miljø (herunder reservoir i naturen og vektorer), at påvise ændringer i forekomst og infektionsmønstre for en dyresygdom eller zoonoser, der er opført i bilaget til beslutning 90/424/EØF (i det følgende benævnt »dyresygdom eller zoonoser«).
(2)

På grund af en række ekstraordinære og uheldige omstændigheder i Portugal siden vedtagelsen af beslutning 2006/923/EF er foranstaltningernes gennemførelse blevet forsinket. Portugal gjorde rede for disse omstændigheder i et brev til Kommissionen dateret den 28. september 2007. Det oprindelige program var baseret på, at skønsmæssigt 700 000 fyrretræer skulle fældes, men det viste sig imidlertid nødvendigt at fælde 980 000 i alt. Hertil kommer, at det også blev nødvendigt at fjerne 3 700 000 unge fyrretræer. De portugisiske myndigheder forklarede forskellen i antallet af træer med, at de eneste data, der var tilgængelige på daværende tidspunkt, var den nationale opgørelse over skovarealerne fra 1995, som viste sig at være forældet og at undervurdere antallet af unge træer, enkeltstående træer og træer i blandede bevoksninger, der var domineret af løvtræer.
(2)

I henhold til artikel 13, stk. 2, i bilag X til vedtægten skal visse af disse justeringskoefficienter tilpasses fra den 1. februar 2007, 1. marts 2007, 1. april 2007, 1. maj 2007 og 1. juni 2007, da de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne —
Den kompetente myndighed, der er ansvarlig for tilladelsen, skal angive den generelle frist for automatisk godkendelse, som gælder for alle berørte medlemsstater. Denne udløbsdato er normalt to måneder efter datoen for bestemmelsesmedlemsstatens bekræftelse på modtagelse som anført i rubrik 17, litra b). Den kompetente myndighed, der er ansvarlig for tilladelsen, skal derefter sende del 3 til samtykke eller afslag til alle berørte medlemsstater eller lande.

Umiddelbart efter modtagelsen af del 3 skal alle berørte myndigheder beslutte, om de har brug for mere tid til at træffe beslutning om afslag på eller samtykke til overførslen. Der kan anmodes om op til yderligere en måned ved at overstrege den normale frist i rubrik 19, angive en ny frist og informere alle berørte kompetente myndigheder om den forlængede frist.
(5)

Der er fremlagt oplysninger om rotenon, som er blevet vurderet af Kommissionen sammen med eksperter fra medlemsstaterne, og hvoraf det fremgår, at der er behov for yderligere anvendelse af de pågældende stoffer. Under disse omstændigheder er det derfor berettiget at forlænge fristen for tilbagetrækning af godkendelser for visse væsentlige anvendelsesformål, for hvilke der ikke findes effektive alternativer, på strenge vilkår, der tager sigte på at minimere den potentielle risiko.
(4)

Kommissionen har foretaget en foreløbig undersøgelse af afgørelsen truffet af El Salvadors højesteret i sag 63-2007 og 69-2007 og har fastslået, at det er nødvendigt yderligere at undersøge retsvirkningerne af denne afgørelse for at afgøre, om der er grundlag for en midlertidig tilbagetrækning af den særlige ansporende ordning. Kommissionen skønner således, at der er tilstrækkeligt grundlag for en undersøgelse.
(5)

Det bør sikres, at godkendelser af plantebeskyttelsesmidler, der indeholder azocyclotin, cyhexatin og thidiazuron, trækkes tilbage inden for den fastsatte frist og ikke forlænges, og at der ikke gives nye godkendelser for sådanne produkter.
(5)

Den Videnskabelige, Tekniske og Økonomiske Komité for Fiskeri har oplyst Kommissionen om, at Sortehavet og de dermed forbundne flodsystemer udgør den yderste grænse for den europæiske åls udbredelse, og at den naturlige forekomst af ål var sporadisk, før der blev iværksat udsætningsforanstaltninger. Inden da var forekomsten af europæisk ål i disse farvande alt for lille til, at der kunne drives erhvervsmæssigt fiskeri efter ål på noget som helst udviklingsstadium.
(8)

Tilladelsesvilkårene for MCA-tjenester falder også uden for anvendelsesområdet for denne beslutning. Samordning af nationale tilladelsesvilkår for MCA-tjenester er genstand for Kommissionens henstilling 2008/295/EF (5) i medfør af Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (6).